C 88/76
HR
Službeni list Europske unije
24.2.2022.
Tla su glineno-vapnenačka, pjeskovita ili šljunčana na molasi i pješčenjacima te siromašna, s vrlo dobrom drenažom i podložna eroziji.
Ta plitka tla bez prekomjerne vlage savršeno odgovaraju vinovoj lozi.
Departman Bouches-du-Rhône ima mediteransku klimu s mnogo sunca, što je za nju karakteristično.
Ljeta su vrlo vruća i suha, a zime relativno blage.
Temperature se prilično razlikuju ovisno o godišnjem dobu, osobito su visoke u ljetnim razdobljima tijekom kojih je uobičajeno izmjeriti temperaturu od 35 °C u hladu.
Prosječni godišnji raspon temperatura između dana i noći velik je, zimi vrlo velik, s mogućim izrazito jakim mrazom noću.
Količina padalina nepravilna je i nejednako raspoređena tijekom godine.
Jake oborine nisu rijetke.
Mistral, suhi i hladni vjetar sa sjevera, puše gotovo 100 dana godišnje s čestim naletima brzine veće od 100 km/h.
Provansalski vinogradi stariji su od 2 600 godina te su najstariji u Francuskoj.
Osobito su poznati po proizvodnji ružičastih vina.
Nakon 1907. mnogi su vinogradari osjetili potrebu za udruživanjem kako bi se lakše nosili s poteškoćama.
Proizvodnja vina bila je regulirana i vinogradari su se organizirali u zadruge i sindikate koji potiču razvoj kvalitete u proizvodnji.
Pojam „vin de canton” točno je i zakonski definiran 1964. te se odnosi na administrativno područje proizvodnje koje uključuje sva obilježja tla i klime.
Odlukom iz 1968.
pojam „vins de canton” promijenio se u „vins de pays” i ispočetka se poistovjećivao s nazivom departmana proizvodnje te su za njega vrijedili posebni kriteriji proizvodnje kojima se nalaže veća razina kvalitete.
Tako je vino „Pays des Bouches-du-Rhône” 2011. postalo zaštićena oznaka zemljopisnog podrijetla.
Proizvodnja tog vina uglavnom potječe iz dvaju prilično različitih područja: glavno područje smješteno u središtu departmana s istočne strane, oko grada Aix-en-Provence (65 do 70 % količine), dok zapadni dio pripada području Camargue (fr. „zone camarguaise”) koje obuhvaća jugoistok grada Tarascona, općine Arles i Saintes-Maries-de-la-Mer.
Jedinstvenost tog kraja odražava se oznakom „Terre de Camargue”: To je zemljopisno područje posvećeno isključivo proizvodnji vina sa ZOZP-om „Pays des Bouches-du-Rhône”.
8.2 Uzročna povezanost posebnosti zemljopisnog područja i posebnosti proizvoda ZOZP „Pays des Bouches-du-Rhône”, koji obuhvaća sve općine departmana Bouches-du-Rhône, uglavnom se temelji na specifičnim svojstvima vina koja su povezana sa svojstvima prirodnog okoliša (klima, tlo).
Departman Bouchesdu-Rhône nalazi se u regiji Provence-Alpes-Côte d’Azur u jugoistočnoj Francuskoj.
Planinskog je reljefa, a njegove se nizine protežu do mora, ima mediteransku klimu i vegetaciju koja se uglavnom sastoji od makije i gariga.
Obilježava ga i prisutnost mistrala, koji ponekad otežava rad ali omogućuje pročišćavanje vinograda, njegovu zaštitu od kriptogamnih bolesti i u konačnici povećavanje kvalitete grožđa koncentracijama koje nastaju u završnoj fazi dozrijevanja.
Bilo da su tla glineno-vapnenačka, pjeskovita ili šljunčana na molasi i pješčenjacima, nemaju prekomjerne vlage, imaju vrlo dobru drenažu i savršeno odgovaraju vinovoj lozi.
Vinogradari su iskoristili optimalne prirodne uvjete, a znali su i kako odabrati najbolje parcele, te su time uspjeli razviti različite sorte vinove loze na području gdje su tla često siromašna, ali imaju vrlo dobru drenažu i osobito su dobro prilagođena kulturi vinove loze.
Kombinacija tih pedoloških obilježja i tople i suhe klime s mediteranskim utjecajima stvorila je optimalne uvjete za sazrijevanje koji omogućuju čuvanje primarnih aroma tih sorti čija se vina odlikuju karakterističnom svježinom i aromatskim potencijalom.
Primjerice, svježa i lagana crna vina odlikuju se aromama bobičastog voća; svježa ružičasta vina isto tako su zaokružena i imaju arome bobičastog voća ili agruma.
Bijela su pak vina aromatična, cvjetna ili voćna, svježa i mlada.
Danas 18 zadružnih vinarija i 88 privatnih vinskih podruma stavlja na tržište vina sa ZOZP-om „Pays des Bouches-du Rhône” godišnje proizvodnje od otprilike 50 000 hl.
Ružičasta vina čine gotovo 50 % ukupne količine, crna vina čine nešto više od 40 % ukupne količine, a bijela vina čine nešto manje od 10 % ukupne količine.
9.
Ostali osnovni uvjeti Dodatne napomene Pravni okvir: Nacionalno zakonodavstvo Vrsta dodatnog uvjeta: Dodatne odredbe koje se odnose na označivanje